Ariana Grande

Lapsepõlv

Ariana Grande sündis 26. juunil 1993 Floridas Boca Ratonis. Tema ema on Joan Grande ja isa Edward Butera, kes läksid lahku, kui Ariana oli 8- või 9-aastane. Grandel on ka meelelahutusega tegelev vend Frankie Grande. Ta on itaalia juurtega ja on enda kohta ise öelnud, et ta on "pooleldi sitsiillane ja pooleldi abruzzolane".
2008. aastal mängis ta muusikalis "13", mille eest võitis National Youth Theatre Association Awardi auhinna.

2009–2012. Nickelodeoni edu

2009. aastal sai Grande rolli Nickelodeoni telesaates "Victorious", kus ta esines koos peaosatäitja Elizabeth Gilliesiga. Keskkoolis aset leidvas situatsioonikomöödias mängis Grande "armsalt lihtsameelset" Cat Valentine'i. Ta pidi oma juukseid iga kahe nädala tagant värvima, sest produtsent Dan Schneider ei tahtnud, et kõik näitlejad oleksid brünetid, ja punased juuksed sobisid telekanali arvates ka Cati iseloomuga. Telesaade tuli ekraanidele 2010. aasta märtsis Nickelodeoni ajaloos teise suurima publikuarvuga 5,7 miljonit vaatajat. Roll aitas Grandel edasi jõuda teismeliste iidoli staatusesse, kuid ta oli rohkem huvitatud muusikaga tegelemisest, ise märkides, et näitlemine on olnud "lõbus, kuid muusika on alati olnud minu jaoks kõige tähtsam."
Ariana Grande muusikukarjäär algas aastal 2011, kui ta laulis saatesarja "Victorious" heliplaadil "Music from Victorious". Pärast seda loodi uus Nickelodeoni sari "Sam ja Cat", mis oli spin-off versioon varasematest kanali telesarjadest, kus jätkas ka Grande, kes mängis seal samuti Cat Valentine'i osa.

2013–2015. Esimesed stuudioalbumid "Yours Truly" ja "My Everything"

Esimene Grande stuudioalbum, mis lasti välja 30. augustil 2014, oli "Yours Truly" (algse nimega "Daydreamin' ") . See oli salvestatud kolme aasta jooksul. Album tuli esimesel nädalal Billboard 200 albumite edetabelis esikohale ning seda müüdi esimese nädalaga 138 000 eksemplari. Esisingel, milleks oli "The Way" (koos räppar Mac Milleriga), alustas Billboard Hot 100 edetabelis kümnendalt kohalt ja jõudes hiljem veel üheksanda kohani. Pärast seda lugu anti enne albumi ilmumist välja veel kaks singlit: "Baby I" ja "Right There" .
Grande teine stuudioalbum, milleks oli "My Everything", lasti välja 22. augustil 2014. Seegi album oli esimesel nädalal Billboard 200 albumite edetabeli tipus. Selle esisingel "Problem", mida esitati 27. aprillil Radio Disney 2014. aasta muusikaauhindade festivalil, oli koos Austraaliast pärit räppariga, Iggy Azaleaga. Singel jõudis lõpuks välja Billboard Hot 100 edetabeli teisele kohal ja alustas esikohaga Suurbritannia singlite edetabelis. "Break Free", mis oli tehtud koos lalukirjutaja Zeddiga, jõudis USA edetabelites välja neljandale kohale ning ta esitas seda 2014. aasta MTV videomuusika auhindade festivalil, kus ta võitis "Problemi" eest auhinna Best Pop Video. Ariana Grande koos räppar Nicki Minajiga töötasid koos Jessie J albumi "Sweet Talkeri" esisingliga, "Bang Bang", mis jõudis USAs ja Suurbritannias edetabelite esiviisikusse. Koos enda albumi kahe esisingliga ja singliga "Bang Bang" sai Grande ainukeseks naisartistiks peale Adele'i, kellel on kolm singlit esikümnes Billboard Hot 100 edetabelis.  
2013. aastal märkis ajakiri Billboard Grande ära neljandana enda edetabelis "Music's Hottest Minors 2013" (iga-aastane edetabel kõige populaarsemate lauljate kohta, kes on vähem kui 21 aastat vanad). Samal aastal võitis ta American Music Awardsi festivalil aasta uustulnuka auhinna (New Artist of the Year). Samuti sai ta Music Business Associationilt auhinna (Breakthrough Artist of the Year), mis tunnustas tema saavutusi läbi 2013. aasta. 2014 aasta jaanuaris võitis ta People's Choice Awardsi festivalil Favorite Breakout Artisti auhinna. Märtsis 2014 laulis Grande Valges Majas kontserdil ning sellele järgnes järgmisel kuul president Barack Obama ja esileedi Michelle Obama kutse esinema Valge Maja lihavõtteüritusel. Veebruaris 2015 alustas Grande turneed "The Honeymoon Tour".

2016–2017. "Dangerous Woman"

Grande hakkas laule salvestama oma kolmanda stuudioalbumi jaoks "Dangerous Woman", mille tööpealkiri oli "Moonlight", 2015. aastal. Sama aasta oktoobris andis ta välja loo "Focus", mis pidi algselt olema selle albumi esisingel. Laul alustas Billboard Hot 100 edetabelis seitsmendalt kohalt. Järgmisel aasta (2016) märtsis tuli välja Grande uus albumiga samanimeline esisingel "Dangerous Woman". Laulja esines "Saturday Night Live'i" otsesaates, kus ta oli korraga nii õhtujuht kui ka muusikaline külaline ning selle eest sai ta positiivset tagasisidet ka paljudelt lauljatelt. 
"Dangerous Woman" album tuli välja 20. mail 2016 ja alustas teiselt kohalt albumite edetabelis Billboard 200 ja samalt kohalt ka Jaapanis. Selle aasta augustis tuli välja kolmas singel albumist "Side to Side", mille Grande tegi koostöös räppari Nicki Minajiga, millest sai Grande kaheksas laul Billboard Hot 100 esikümnes. "Dangerous Woman" oli nomineeritud Grammy auhinnale "Best Pop Vocal Album" ja samanimeline singel oli nomineeritud auhinnale "Best Pop Solo Performance", mis oli ka Grammy poolt. 
Veebruaris 2017 läks Grande uulee turneele "Dangerous Woman Tour". 22. mail, kui toimus üks turnee kontsertidest Manchesteris, lõhkas enesetaputerrorist Manchesteri areeni fuajees pommi. Hukkunuid oli õnnetusest 23 ja vigastatuid rohkem kui 500. Selle tõttu jättis Grande ülejäänud turnee pooleli ja korraldas 4. juunil televisioonis üle kantud heategevuskontserdi "One Love Manchester". Selle kontserdi raames koguti 23 miljonit dollarit rünnaku ohvrite ja nende perede abistamiseks. Kontserdil esinesid lisaks Grandele ka näiteks Justin Bieber, Katy Perry ja Miley Cyrus ja teised lauljad. Grande pingutuste tunnustamiseks nimetas linnanõukogu Grande Manchesteri linna aukodanikuks. Turnee jätkus 7. juunil Pariisis ja lõppes septembris.

2018 – tänapäev. "Sweetener" ja "Thank U, Next"

17. augustil 2018 andis Ariana Grande välja oma viienda stuudioalbumi "Sweetener".
8. veebruaril 2019 ilmus Grande uusim album "Thank U, Next". Samanimeline singel ilmus 2017. aasta oktoobris ning jõudis Billboard Hot 100 edetabelis kohe esikohale – see oli Grande esimene esikoht selles edetabelis.